


Z A P I S N I K
41.  sjednice Vijeća Gradske četvrti Donja Dubrava,
održane 21. listopada 2024.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Trpimir Majcan – predsjednik, Atanasoski Petar, Antun Bošnjaković, Igor Božić, Mira Božić, Ivan Forgač, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović i Ivan Totić.
Nenazoni članovi Vijeća: Mladen Cetinja, Darijen Belec i Hrvoje Tomić.
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Snježana Pehar i Sivestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno 12 članova Vijeća te ono može pravovaljano odlučivati. Otvara 41. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 40. sjednice jednoglasno prihvaćen.
Predlaže dopunu dnevnog reda točkom 1.: „Prijedlog zaključka o  izmjeni Plana komunalnih aktivnosti Gradske četvrti Donja Dubrava u 2024.“ i točkom 6. „Prijedlog zaključka o zamolbi za obustavljanje postavljanja nadstrešnice na autobusnom stajalištu u Čulinečkoj cesti k.br. 29-31“. Pita članove Vijeća imaju li još prijedloga za dopunu dnevnog reda. Budući da drugih prijedloga nije bilo predsjednik daje na glasovanje prijedlog dopune dnevnog reda točkama 1. i 6. te nakon provedenog glasovanja utvrđuje da je prijedlog  jednoglasno usvojen, a potom je, također jednoglasno, usvojen

DNEVNI RED:

1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2024.
- predlagatelj: predsjednik Vijeća
2. Prijedlog zaključka o prijedlogu Odluke o izmjeni Poslovnika o radu Vijeća Gradske četvrti Donja Dubrava
- predlagatelj: predsjednik Vijeća
3. Prijedlog zaključka o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2025. godini
- predlagatelj: predsjednik Vijeća
4. Prijedlog zaključka o prijedlozima za pripremu nacrta prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.
- predlagatelj: predsjednik Vijeća
5. Prijedlog zaključka o davanju mišljenja o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila
– predlagatelj: predsjednik Vijeća
6. Prijedlog zaključka o zamolbi za obustavljanje postavljanja nadstrešnice na autobusnom stajalištu u Čulinečkoj cesti k.br. 29-31
- predlagatelj: predsjednik Vijeća
7. Prijedlog zaključka o poboljšanju sigurnosti prometa na dijelu Vukomerečke ceste od k.br. 90 do ulice Siniše Glavaševića
– predlagatelj: predsjednik Vijeća
8. Prijedlog zaključka o prijedlogu uklanjanja zelenog otoka u Goričanskoj ulici
- predlagatelj: predsjednik Vijeća
9. Pitanja, prijedlozi i obavijesti


Ad 1 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2024.
Predsjednik pojašnjava i predlaže da se sredstva za šetnicu u Branimirovoj preusmjere na gradnju igrališta u Sopničkoj jer je za isto dobivena građevinska dozvola, a šetnica se do daljnjega neće moći raditi te na prometno ogledalo u Resničkom gaju i povećala bi se sredstva za Božićno ukrašavanje. Otvara raspravu.
Bez rasprave Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2024.
(Zaključak je priložen ovom zapisniku i njegov je sastavni dio)


Ad 2 - Prijedlog zaključka o prijedlogu Odluke o izmjeni Poslovnika o radu Vijeća Gradske četvrti Donja Dubrava
Predsjednik pojašnjava da se prijedlogom Odluke o izmjeni Poslovnika o radu Vijeća predlaže izmjena na način da se u članku 42. stavku 2. riječ „pet“ zamijeni riječju „7“ odnosno da se poziv članovima Vijeća dostavlja najkasnije sedam dana prije održavanja sjednice. Otvara raspravu. U raspravi sudjeluje A. Penava Pejčinović.
Predsjednik daje na glasovanje Prijedlog zaključka kojim se ne prihvaća izmjena Poslovnika te nakon provedenog glasovanja utvrđuje da uz 6 glasova „za“, 5 glasova „protiv“ i 1 „suzdržanim“ glasom Prijedlog zaključka nije usvojen. 
Potom daje na glasovanje Prijedlog odluke o izmjeni Poslovnika o radu Gradske četvrti Donja Dubrava. Nakon glasovanja  utvrđuje da uz 5 glasova „za“, 6 glasova „protiv“ i 1 „suzdržanim“ glasom Prijedlog odluke nije usvojen, te se donosi sljedeći

Z A K L J U Č A K 
o prijedlogu Odluke o izmjeni
Poslovnika o radu Vijeća Gradske četvrti Donja Dubrava

1. Vijeće nije usvojilo prijedlog Odluke o izmjeni Poslovnika o radu Vijeća Gradske četvrti Donja Dubrava. 
1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 3 - Prijedlog zaključka o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2025. godini
Predsjednik otvara raspravu o Prijedlogu zaključka i napominje da bi uređenje prilaza i prolaza u Novom Retkovcu trebalo biti prioritet. 
Bez rasprave Vijeće uz 11 glasova „za“ i 1 „suzdržanim“ glasom donosi


Z A K L J U Č A K
o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2025. 

1. Vijeće iskazuje potrebe za pripremu nacrta prijedloga Programa građenja komunalne infrastrukture na području Grada Zagreba u 2025. za područje Gradske četvrti Donja Dubrava: 

	 LOKACIJA - OBJEKT
	MJESNI ODBOR
	OPIS 
RADOVA / USLUGE / OPREME

	Produženje Resničkog puta i II. Čulinca 
	    Trnava/ Čulinec
	
gradnja prometnice (II. faza)

	Nathodnik Osječka ulica – I. Trnava
	„Ivan Mažuranić“/ Trnava
	gradnja

	Pothodnik Resnički put – Štefanovečka cesta
	Trnava,/Donja Dubrava
	projektiranje i gradnja

	Podvožnjak Mandlova- Branimirova 
	Trnava 
	izrada projektne dokumentacije (izlaz na Kampus Borongaj)

	Ulica Dubrava – Osječka, desni zavoj
	„Ivan Mažuranić“
	izrada PD i izgradnja za proširenje ceste na spoju ulica Dubrava - Osječka  

	Južna ulica-Ulica platana-Čulinečka
 – kružni tok
	Novi Retkovec
	projektiranje i gradnja

	nadvožnjak na Čulinečkoj cesti preko željezničke pruge na željezničkoj stanici Resnik u Resničkom gaju
	Resnički gaj
	projektiranje i gradnja 

	I.Resnički gaj, odvojak kod k.br. 7c - k.č.br. 2484 k.o. Resnik
	Resnički gaj
	otkup zemljišta za gradnju dječjeg igrališta

	I. Štefanovečki zavoj
	Donja Dubrava
	rekonstrukcija prometnice  od Branimirove do Štefanovečke 

	spojna cesta između Vrinica i VII. Retkovca		
	Stari Retkovec
	projektiranje i gradnja

	spojna cesta između Vrinica – „barutana“ – Slavonska avenija
	Stari Retkovec
	projektiranje i gradnja

	spojna cesta između I. Trnave i budućeg podvožnjaka na Mandlovoj ulici i spoj Rožatske ulice na podvožnjak u Čulincu
	Trnava, Čulinec
	projektiranje i gradnja

	spoj prometnice od Čulinečke ceste – desni skretač (k.č.br. 3349/2 k.o. Resnik) do izlaza na Slavonsku aveniju (k.č.br.3291/7 k.o. Resnik)
	Resnički gaj
	projektiranje i izgradnja prometnice

	Spoj I. i  II. Resničkog gaja
	Resnički gaj
	rekonstrukcija kružnog toka

	Most -Čulinečka c. kod k.br. 195
	Resnički gaj
	gradnja – povećanje protočnosti

	I. Resnički gaj, od I. Trnave do kružnog toka - južno
	Resnički gaj
	PD za izgradnju nogostupa

	Retkovec I. i Retkovec II.
	Stari Retkovec
	gradnja nogostupa

	Ulica breza
	Novi Retkovec
	gradnja parkirališta

	Pješački prolazi i prilazi u naselju Novi Retkovec
	Novi Retkovec
	rekonstrukcija

	Aleja lipa- Ulica jasmina
	Novi Retkovec
	izrada PD i postavljanje dodatne rasvjete

	Vrpoljska ulica,  k.č. 7153 k.o. Dubrava
	„Ivan Mažuranić“
	gradnja parkirališta

	Vrpoljska ulica, južno od Vrpoljske- izlaz na Osječku
	„Ivan Mažuranić“
	gradnja prometnice

	servisna cesta (spojna cesta između R. Škrnjuga i Branimirove ul.)
	Stari Retkovec
	gradnja spojne ceste između R. Škrnjuga i Branimirove

	Vukomerečka c.-Vukomerec- Ulica S. Glavaševića
	Trnava
	izrada projektne dokumentacije i gradnja kružnog toka

	Spoj Ulice D. Vuzema i IV.Trnave kod kbr.150B
	Trnava 
	izrada geodetskog projekta (parcelacija čestice za izgradnju dječjeg igrališta)

	Spoj ulice V. Fekeže i IV. Trnave kod kbr.150
	Trnava 
	izrada projektne dokumentacije za produženje kolnika

	Čulinec I., nasuprot k.br. 42, k.č.br. 4930/15 k.o. Resnik
	Čulinec
	izrada PD i gradnja 10 parkirališnih mjesta

	Ulica badema 14a, ispred Dječjeg vrtića Jabuka, k.č.br. 580/96 k.o. Resnik
	Čulinec
	izrada PD i gradnja proširenja postojećeg parkirališta

	Ulica badema, k.č.br. 581/9 k.o. Resnik
	Čulinec
	izrada PD i gradnja parkirališta

	Spojna cesta između Ulice palma i Ulice Josipa Rožića, k.č.br. 1530 i k.č.br. 1504/1, obje k.o. Resnik
	Čulinec
	izrada PD i gradnja prometnice

	Ulica borova – dječje igralište
	Čulinec
	izrada PD i postavljanje 2 rasvjetna tijela

	Štefanovečka cesta – spoj s ulicom Dubrava
	Donja Dubrava
	izrada PD i gradnja izlaza na ulicu Dubrava u smjeru zapada

	Stara tržnica – Cerska ulica
	Donja Dubrava
	rekonstrukcija

	Spojna cesta između Bačke i Banatske ulice, k.č.br. 6603, 6604 i 6605 k.o.Dubrava
	Donja Dubrava
	izrada PD i gradnja prometnice



2. Ovaj se zaključak dostavlja  Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje.



Ad 4 - Prijedlog zaključka o prijedlozima za pripremu nacrta prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.
Predsjednik otvara raspravu o Prijedlogu zaključka.
Bez rasprave Vijeće uz 11 glasova „za“ i 1 „suzdržanim“ glasom donosi

 Z A K L J U Č A K
o prijedlozima za pripremu nacrta prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog
održavanja nerazvrstanih cesta na području Grada Zagreba u 2025.


1. [bookmark: _Hlk22032140]Vijeće iskazuje potrebe za pripremu nacrta prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. za područje Gradske četvrti Donja Dubrava: 

	 LOKACIJA - OBJEKT
	MJESNI ODBOR
	OPIS 
RADOVA / USLUGE / OPREME

	Osječka  ulica
	 „30.svibnja 1990.“
	izvanredno održavanje nerazvrstane ceste

	I. Trnava
	Trnava
	izvanredno održavanje nerazvrstane ceste




2. Ovaj se zaključak dostavlja  Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje.


Ad 5 - Prijedlog zaključka o davanju mišljenja o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila
Predsjednik otvara raspravu o Prijedlogu zaključka.
U raspravi sudjeluju A. Penava Pejčinović i N. Horvatić.
Nakon provedenog glasovanja predsjednik utvrđuje da sa 6 glasova „za“, 5 glasova „protiv“ i 1 „suzdržanim“ glasom zaključak nije donesen.
A. Bošnjaković napušta sjednicu u 16,27 sati.

Ad 6 - Prijedlog zaključka o zamolbi za obustavljanje postavljanja nadstrešnice na autobusnom stajalištu u Čulinečkoj cesti k.br. 29-31
Predsjednik utvrđuje da je pristigao prigovor Staklarskog obrta Prizma iz Čulinečke c. 29 u svezi planiranog postavljanja nadstrešnice na autobusnom stajalištu na predmetnoj lokaciji. Vijeće je predložilo postavljanje nadstrešnice još prije nekoliko godina i već je jednom spriječeno njeno postavljanje. Pribavljene su sve potrebne suglasnosti i projektna dokumentacija je gotova, a o prigovoru se očitovalo Vijeće Mjesnog odbora Novi Retkovec koje je odbilo prigovor jer se radi o pješačkoj zoni kojom se kreće velik broj pješaka, naročito djece, a obrt ima pristup za dostavna vozila u neposrednoj blizini. Otvara raspravu o Prijedlogu
Zaključka.
U raspravi sudjeluje A. Friganović.
Vijeće jednoglasno donosi

Z A K L J U Č A K 
o zamolbi za obustavljanje postavljanja nadstrešnice
na autobusnom stajalištu u Čulinečkoj cesti k.br. 29-31

1. Razmotrena je zamolba Staklarskog obrta Prizma, Čulinečka c. 29, za obustavljanje postavljanja nadstrešnice na autobusnom stajalištu Čulinečka cesta k.br. 29 – 31, te Zaključak Vijeća Mjesnog odbora Novi Retkovec donesen na 42. sjednici, 15. listopada 2024.
1. Vijeće, sukladno Zaključku Vijeća Mjesnog odbora Novi Retkovec, smatra postavljanje nadstrešnice potrebnim. Predlaže se iznalaženje rješenja kojim bi se poslovnim subjektima na predmetnoj adresi omogućio prilaz dostavnim vozilima.
1. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za komunalne poslove i javne površine, Odsjeku za komunalne poslove na daljnje postupanje.


Ad 7 - Prijedlog zaključka o poboljšanju sigurnosti prometa na dijelu Vukomerečke ceste od k.br. 90 do ulice Siniše Glavaševića
Predsjednik otvara raspravu o Prijedlogu zaključka i napominje da je se o zahtjevu stranke prethodno očitovalo Vijeće Mjesnog odbora Trnava.
Vijeće bez rasprave jednoglasno donosi

Z A K LJ U Č A K
o sigurnosti prometa na dijelu Vukomerečke ceste od k.br. 90 
do Ulice Siniše Glavaševića

1. Razmotren je zahtjev građanke Vukomerečke ceste i Zaključak Vijeća Mjesnog odbora Trnava donesen na 39. sjednici, 27. kolovoza 2024. kojim se traži povećanje sigurnosti prometa i zaštita pješaka na dijelu Vukomerečke ceste od k.br. 90 do Ulice Siniše Glavaševića koji su naročito ugroženi zbog brzine prometovanja neodgovornih vozača.
Prijedlog osiguranja zaštite pješaka na način da se postavi zaštitna ograda, stupići ili postave uzdignute plohe za smirenje prometa smatra se opravdanim.
1. Vijeće predlaže nadležnom Gradskom uredu da po izvršenom očevidu, utvrdi opravdanost prijedloga i mogućnost realizacije te Vijeće obavijesti o učinjenom.
1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.



Ad 8 - Prijedlog zaključka o prijedlogu uklanjanja zelenog otoka u Goričanskoj ulici
Predsjednik otvara raspravu o Prijedlogu zaključka uz napomenu da se o prijedlogu stranke očitovalo Vijeće Mjesnog odbora „30. svibnja 1990.“.B
Vijeće bez rasprave jednoglasno donosi

Z A K L J U Č A K
o prijedlogu uklanjanja zelenog otoka u Goričanskoj ulici

1. Vijeće, temeljem zahtjeva građana i Zaključka Vijeća Mjesnog odbora „30. svibnja 1990.“, predlaže uklanjanje zelenog otoka u Goričanskoj ulici.
1. Uklanjanje zelenog otoka na predmetnoj lokaciji predlaže se radi stalnog odlaganja nepripadajućeg otpada (miješanog, građevinskog i krupnog otpada) oko spremnika od strane neodgovornih građana zbog čega je prostor oko zelenog otoka neuredan, a neugodan smrad narušava kvalitetu života građana Goričanske ulice.
1. Ovaj Zaključak dostavlja se Zagrebačkom holdingu d.o.o., Podružnici Čistoća na daljnje postupanje.



Ad 9 - Pitanja, prijedlozi i obavijesti
Predsjednik izvješćuje članove Vijeća da je izdana građevinska dozvola za igralište u Sopničkoj ul. te se nada da bi iduće godine počela izgradnja. Prema informacijama koje je dobio u siječnju će biti raspisan natječaj za izvođača. Pita članove Vijeća imaju li kakvih pitanja.
Budući da vijećničkih pitanja nije bilo, predsjednik zaključuje sjednicu u 16,50 sati.


KLASA: 024-08/24-002/242	
URBROJ: 251-13-11-4/005-24-3
Zagreb, 21. listopada 2024.

Zapisnik sastavila:
Snježana Pehar

Predsjednik
Vijeća Gradske četvrti
  Donja Dubrava
[bookmark: _GoBack]                                                                                                   Trpimir Majcan, prof., v.r.

